Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 712/14/8811	Trebišov, 6.3.2015
EEČ : 2-69-76-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonná matka XXXXX trvale bytom XXXXX, XXXXX, t. č. chovanec Detského domova XXXXX, XXXXX, si neplní svoju vyživovaciu povinnosť v mieste svojho trvalého bydliska a inde, aj napriek tomu, že jej táto povinnosť bola uložená rozsudkom Okresného súdu XXXXX č. k. 10P 1/2010 zo dňa 07.06.2011, právoplatného dňa 21.07.2011, na základe ktorého bola zaviazaná prispievať na výživu maloletej mesačne sumou 30 % zo sumy životného minima na nezaopatrené dieťa vždy do 25.  dňa toho ktorého mesiaca na účet Detského domova, XXXXX, čím takto za obdobie od 29.01.2013 až doposiaľ vznikol XXXXX voči Detskému domovu XXXXX dlh na bežnom výživnom vo výške 729,11 €, 

lebo obvinený nebol v čase činu pre nepríčetnosť trestne zodpovedný

Odôvodnenie:
	Uznesením vyšetrovateľa OR PZ, Odboru kriminálnej polície, 1. oddelenie vyšetrovania pod sp. zn. ORP-549/1-VYS-TV-2014 dňa 29.12.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b) Tr. zákona, ktorý spáchala tak, ako je to uvedené  vo výrokovej časti tohto uznesenia.

	V priebehu vyšetrovania bol vypracovaný znalecký posudok č. 3/2015 na vyšetrenie duševného stavu obv. XXXXX. Zo záveru uvedeného znaleckého posudku vyplýva, že obvinená trpí duševnou poruchou a trpela aj v čase spáchania skutku. Ide o stav trvalý a preto v čase spáchania skutku nebola schopná rozpoznať nebezpečenstvo svojho konania a svoje konanie ovládať. Z psychiatrického hľadiska pobyt obvinenej nie je nebezpečný pre spoločnosť. Ochranná psychiatrická liečba nesplní svoj účel, nakoľko mentálna retardácia je stav trvalý, liečbou neovplyvniteľný. 

	Poukazujúc na uvedené, keďže skutku sa dopustila osoba, ktorá v čase činu nebola pre nepríčetnosť za tento trestný čin trestne zodpovedná, bolo potrebné trestné stíhanie zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Valéria Kovalová
prokurátorka